text: Horsens-borgere skal betjene sig selv på nettet
  26 oktober 2010 kl. 06.31
  Hvor langt har mit barn til skole? Er min grund forurenet? Et par klik på computeren, og du har svaret, når Horsens Kommune den 1. november går i luften med sin nye hjemmeside Nemt på Nettet.
  Temaet om de digitale selvbetjeningsløsninger vil også omfatte video, blog, artikler, vejledninger og meget andet.
   
  - Vi håber, at hjemmesiden vil være en appetitvækker til de selvbetjeningsmuligheder, borgerne har på nettet. I bloggen vil der være mulighed for at læse mere om tankerne bag de digitale løsninger og komme med egne kommentarer. I fremtiden skal kommunens hjemmeside også skabe sammenhæng mellem borgernes forskellige behov, fortæller Syss Gejhede Olsen, der er projektleder på eDag3.
  Fra den 1. november 2010 kan borgerne med én enkelt adgangskode - NemID ? og fra ind- og udland logge sig på masser af hjemmesider inden for alle offentlige institutioner og banker. NemID skal på sigt erstatte den digitale signatur.
  